open-index/open-wikipedia-markdown huggingface dataset:
ดับเบิลยูดับเบิลยูอี อีวอล์ฟ วูเมนส์ แชมเปียนชิป

**ดับเบิลยูดับเบิลยูอี อีวอล์ฟ วีเมนส์ แชมเปียนชิป** เป็นเข็มขัดแชมป์มวยปล้ำหญิงอาชีพที่ถูกสร้างขึ้นและโปรโมตโดยดับเบิลยูดับเบิลยูอี  โดยมีการป้องกันแชมป์ในแบรนด์อีวอล์ฟ เข็มขัดแชมป์นี้ถูกเปิดตัวอย่างเป็นทางการเมื่อวันที่ 7 พฤษภาคม 2025

## ประวัติ
ในเดือนกรกฎาคม ปี 2020 บริษัทมวยปล้ำอาชีพของอเมริกาอย่าง WWE ได้เข้าซื้อกิจการสมาคมมวยปล้ำอิสระ Evolve ต่อมาในเดือนมีนาคม ปี 2025 WWE ได้เปิดตัวแบรนด์สายพัฒนาชื่อว่า Evolve ขึ้นมาใหม่ ซึ่งเป็นการนำสมาคมเดิมกลับมารีแบรนด์ใหม่ โดยมีนักมวยปล้ำฝึกหัดจาก WWE Performance Center รวมถึงนักมวยปล้ำที่อยู่ในโครงการ WWE Independent Development Program เข้าร่วมแข่งขัน

ในรายการ Evolve ตอนวันที่ 7 พฤษภาคม 2025 Stevie Turner ซึ่งทำหน้าที่เป็นนายกรัฐมนตรี (Prime Minister) ของแบรนด์ ได้ประกาศจัดตั้งเข็มขัดแชมป์ Evolve Championship ทั้งในประเภทชายและหญิง โดยเข็มขัดเหล่านี้ถูกออกแบบมาให้ป้องกันแชมป์เฉพาะในแบรนด์ Evolve เท่านั้น เพื่อเปิดโอกาสให้นักมวยปล้ำหน้าใหม่ของ WWE ได้รับประสบการณ์ การโปรโมต และพื้นที่แสดงความสามารถมากยิ่งขึ้น

ระหว่างการบันทึกเทปรายการ Evolve เมื่อวันที่ 25 เมษายน Kali Armstrong ได้กลายเป็นแชมป์คนแรก (Inaugural Champion) หลังจากเอาชนะ Wendy Choo, Kendal Grey และ Kylie Rae ในการแข่งขันแบบ Fatal Four-Way Elimination Match โดยเธอเป็นผู้กำจัด Kylie Rae เป็นคนสุดท้าย แม้ตอนดังกล่าวจะออกอากาศล่าช้าในวันที่ 28 พฤษภาคม แต่ WWE ได้ยึดวันดังกล่าวเป็นวันที่รับรองแชมป์อย่างเป็นทางการ

ต่อมา Evolve Women's Championship ได้กลายเป็นเข็มขัดแชมป์ Evolve เส้นแรกที่ถูกนำไปป้องกันในรายการ NXT เมื่อวันที่ 15 กรกฎาคม โดยในแมตช์นั้น Kali Armstrong ชนะ Karmen Petrovic ด้วยการชนะฟาวล์ (Disqualification) หลังจากถูกแทรกแซงโดย Jordynne Grace

## อ้างอิง

## หมายเหตุ

## แหล่งข้อมูลอื่น
* Official Evolve Women's Championship title history

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทหญิง
ดับเบิลยูดับเบิลยูอี อีวอล์ฟ แชมเปียนชิป

**ดับเบิลยูดับเบิลยูอี อีวอล์ฟ แชมเปียนชิป** เป็นเข็มขัดแชมป์มวยปล้ำอาชีพประเภทชาย ที่ถูกสร้างขึ้นและโปรโมตโดยดับเบิลยูดับเบิลยูอี ใช้ป้องกันแชมป์ในแบรนด์พัฒนานักมวยปล้ำที่มีชื่อว่าอีวอล์ฟ โดยเป็นหนึ่งในสองแชมป์ชายสูงสุดของระบบพัฒนาของดับเบิลยูดับเบิลยูอี ร่วมกับ NXT Championship ของแบรนด์เอ็นเอ็กซ์ที เข็มขัดแชมป์นี้ถูกสถาปนาขึ้นเมื่อวันที่ 7 พฤษภาคม 2025

Jackson Drake เป็นแชมป์คนแรกโดยการเอาชนะ Keanu Carver, Edris Enofe และ Sean Legacy (โดย Drake เป็นผู้กำจัด Sean Legacy เป็นคนสุดท้าย) ในการแข่งขันแบบ Fatal Four-Way Elimination Match เพื่อคว้าแชมป์คนแรกในประวัติศาสตร์ ระหว่างการบันทึกเทปรายการ Evolve เมื่อวันที่ 25 เมษายน 2025 (ออกอากาศวันที่ 4 มิถุนายน)

แบรนด์ Evolve เป็นการนำสมาคม Evolve เดิมกลับมาเปิดใหม่อีกครั้ง หลังจากที่ WWE เข้าซื้อกิจการในปี 2020 แม้ว่าชื่อของแชมป์จะคล้ายกับ Evolve Championship ดั้งเดิม แต่แชมป์เวอร์ชันของ WWE ไม่มีการสืบทอดประวัติศาสตร์ (Lineage) ร่วมกับแชมป์ของสมาคมเดิมแต่อย่างใด

## ประวัติ
ในเดือนกรกฎาคม ปี 2020 บริษัทมวยปล้ำอาชีพของอเมริกา WWE ได้เข้าซื้อกิจการสมาคมมวยปล้ำอิสระ Evolve ต่อมาในเดือนมีนาคม ปี 2025 WWE ได้เปิดตัวแบรนด์พัฒนานักมวยปล้ำชื่อว่า Evolve ซึ่งเป็นการนำสมาคมเดิมกลับมาเปิดใหม่อีกครั้ง โดยมีนักมวยปล้ำฝึกหัดจาก WWE Performance Center รวมถึงนักมวยปล้ำที่เซ็นสัญญาอยู่ในโครงการ WWE Independent Development เข้าร่วมรายการด้วย

ในตอนของรายการ Evolve เมื่อวันที่ 7 พฤษภาคม 2025 นายกรัฐมนตรีประจำแบรนด์ Stevie Turner ได้ประกาศสร้างเข็มขัดแชมป์ Evolve Championship ทั้งฝ่ายชายและฝ่ายหญิงขึ้นมา โดยเข็มขัดทั้งสองเส้นถูกออกแบบมาให้ทำการป้องกันแชมป์เฉพาะในแบรนด์ Evolve เท่านั้น เพื่อเปิดโอกาสให้กับนักมวยปล้ำหน้าใหม่ของ WWE ได้มีเวทีแสดงความสามารถมากขึ้น เพิ่มพื้นที่ในการออกสื่อและโอกาสในการแจ้งเกิด 

Jackson Drake กลายเป็นแชมป์คนแรก (แชมป์เปิดตัว) ด้วยการเอาชนะ Keanu Carver, Edris Enofe และ Sean Legacy (โดย Drake เป็นผู้กำจัด Sean Legacy เป็นคนสุดท้าย) ในการแข่งขันแบบ Fatal Four-Way Elimination Match ระหว่างการบันทึกเทปรายการ Evolve เมื่อวันที่ 25 เมษายน โดยตอนดังกล่าวถูกนำมาออกอากาศแบบเทปดีเลย์ในวันที่ 4 มิถุนายน ซึ่งเป็นวันที่ WWE ใช้เป็นวันรับรองอย่างเป็นทางการ

## อ้างอิง

## แหล่งข้อมูลอื่น
*WWE Evolve Championship Title History at Cagematch.net

หมวดหมู่:เข็มขัดของดับเบิลยูดับเบิลยูอี
ความสัมพันธ์กัมพูชา–เวียดนาม

**ความสัมพันธ์กัมพูชา–เวียดนาม** เกิดขึ้นในรูปแบบความสัมพันธ์ทวิภาคีระหว่างราชอาณาจักรกัมพูชาและสาธารณรัฐสังคมนิยมเวียดนาม สองประเทศมีพรมแดนทางบกติดกันมาเป็นเวลาเกือบ 1,000 ปี และยังมีความสัมพันธ์ทางประวัติศาสตร์ร่วมกันในช่วงหลังผ่านการเป็นส่วนหนึ่งของจักรวรรดิอาณานิคมฝรั่งเศส ทั้งสองประเทศเป็นสมาชิกของสมาคมประชาชาติแห่งเอเชียตะวันออกเฉียงใต้ (อาเซียน)

## การเปรียบเทียบประเทศ

## ประวัติศาสตร์
### ประวัติศาสตร์ยุคต้น

ทั้งชาวเวียดนามและชาวเขมร (กัมพูชา) มีเชื้อสายมาจากชนชาติที่พูดตระกูลภาษาออสโตรเอเชียติก ซึ่งตั้งถิ่นฐานกระจายอยู่ทั่วภูมิภาคอินโดจีนด้านตะวันออกและตะวันออกเฉียงใต้ สังคมเวียดนาม ซึ่งเริ่มต้นในดินดอนสามเหลี่ยมปากแม่น้ำแดงทางตอนใต้ของประเทศจีน ได้รับอิทธิพลทางวัฒนธรรมจากจีนอย่างมาก ขณะที่สังคมเขมร ซึ่งตั้งอยู่บริเวณลุ่มน้ำโขงตอนล่าง ได้รับอิทธิพลทางวัฒนธรรมจากอินเดีย ในช่วงยุคแรก รัฐต่าง ๆ ของทั้งสองสังคมไม่ได้มีพรมแดนร่วมกัน

## หมายเหตุ

## อ้างอิง

หมวดหมู่:ความสัมพันธ์กัมพูชา–เวียดนาม
หมวดหมู่:ความสัมพันธ์ทวิภาคีของประเทศเวียดนาม
หมวดหมู่:ความสัมพันธ์ทวิภาคีของประเทศกัมพูชา
12 ลิงมฤตยูล้างโลก

***12 ลิงมฤตยูล้างโลก*** () เป็นภาพยนตร์ระทึกขวัญ ภาพยนตร์ไซไฟหลังพยากรณ์ ใน ค.ศ. 1995 สัญชาติอเมริกัน กำกับโดยเทรี กิลเลียม จากบทภาพยนตร์ของเดวิด พีเพิลส์ และเจเน็ต พีเพิลส์ ดัดแปลงจากภาพยนตร์สั้นปี 1962 เรื่อง *La Jetée* ของคริส มาร์กเกอร์ นำแสดงโดยบรูซ วิลลิส, แมเดลีน สโตว์, แบรด พิตต์ และคริสโตเฟอร์ พลัมเมอร์ เรื่องราวเกิดขึ้นในอนาคตหลังพยากรณ์ จากหายนะที่โลกถูกทำลายล้างด้วยโรคระบาด เล่าเรื่องราวของนักโทษคนหนึ่งที่ถูกส่งย้อนเวลากลับไปเพื่อรวบรวมข้อมูลเกี่ยวกับไวรัสที่มนุษย์สร้างขึ้นซึ่งกวาดล้างประชากรมนุษย์ส่วนใหญ่บนโลก

ภาพยนตร์เรื่องนี้เข้าฉายในโรงภาพยนตร์ในสหรัฐอเมริกาเมื่อวันที่ 29 ธันวาคม ค.ศ. 1995 จัดจำหน่ายโดยยูนิเวอร์แซลสตูดิโอส์ ได้รับคำวิจารณ์ในเชิงบวกจากนักวิจารณ์และทำรายได้ทั่วโลกมากกว่า 168.8 ล้านเหรียญสหรัฐ จากงบประมาณ 29 ล้านเหรียญสหรัฐ ในงานประกาศรางวัลออสการ์ครั้งที่ 68 ภาพยนตร์เรื่องนี้ได้รับการเสนอชื่อเข้าชิงรางวัลนักแสดงสมทบชายยอดเยี่ยม (จากพิตต์) และออกแบบเครื่องแต่งกายยอดเยี่ยม ได้รับการเสนอชื่อเข้าชิงเจ็ดครั้งในงานประกาศรางวัลแซเทิร์นครั้งที่ 22 โดยได้รับรางวัลสามรางวัล ได้แก่ ภาพยนตร์นิยายวิทยาศาสตร์ยอดเยี่ยม นักแสดงสมทบชายยอดเยี่ยมและเครื่องแต่งกายยอดเยี่ยม พิตต์ยังได้รับรางวัลนักแสดงสมทบชายยอดเยี่ยมจากงานประกาศรางวัลลูกโลกทองคำครั้งที่ 53 อีกด้วย

## อ้างอิง

หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์ที่มีฉากในโรงพยาบาลจิตเวช
หมวดหมู่:ภาพยนตร์ที่ดัดแปลงเป็นรายการโทรทัศน์
หมวดหมู่:เรื่องราวจากภาพยนตร์สั้น
หมวดหมู่:ภาพยนตร์สิ่งแวดล้อม
หมวดหมู่:ภาพยนตร์ดิสโทเปียอเมริกัน
หมวดหมู่:ภาพยนตร์บันเทิงคดีพยากรณ์
หมวดหมู่:ภาพยนตร์บันเทิงคดีแนววิทยาศาสตร์อเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:แม่แบบวันที่ฉายภาพยนตร์ที่มีวันฉาย 1 วัน
หมวดหมู่:ภาพยนตร์อเมริกันที่ออกฉายในปี พ.ศ. 2538
อมตะเจ้าค่ะ ขอค้ำฟ้าด้วยคน

***อมตะเจ้าค่ะ ขอค้ำฟ้าด้วยคน*** () เป็นภาพยนตร์แฟนตาซี ตลกร้ายเสียดสีเกินจริง สัญชาติอเมริกัน ใน ค.ศ. 1992 กำกับและอำนวยการสร้างโดยโรเบิร์ต เซเม็กคิส และเขียนบทโดยเดวิด โคเอปและมาร์ติน โดโนแวน ภาพยนตร์นำแสดงโดยเมริล สตรีป, โกลดี ฮอว์น, บรูซ วิลลิส และอิซาเบลลา รอสเซลลินี เนื้อเรื่องเกี่ยวกับหญิงสาวสองคนที่ดื่มยาวิเศษที่จะทำให้เธอมีชีวิตอันเยาว์วัยชั่วนิรันดร์ การถ่ายทำเริ่มต้นในเดือนธันวาคม 1991 และเสร็จสิ้นในเดือนเมษายน 1992 โดยถ่ายทำในลอสแอนเจลิส

*อมตะเจ้าค่ะ ขอค้ำฟ้าด้วยคน* ออกฉายในสหรัฐอเมริกาโดยยูนิเวอร์แซลสตูดิโอส์ เมื่อวันที่ 31 กรกฎาคม ค.ศ. 1992 ภาพยนตร์เรื่องนี้ได้รับคำวิจารณ์ที่หลากหลายจากนักวิจารณ์ นอกจากนี้ยังเป็นผู้บุกเบิกการใช้ภาพที่สร้างด้วยคอมพิวเตอร์ และได้รับรางวัลออสการ์ สาขาเทคนิคพิเศษยอดเยี่ยม ภาพยนตร์เรื่องนี้ได้รับการยกย่องว่าเป็นภาพยนตร์เกินพิสัยแบบคลาสสิก และเป็นภาพยนตร์ที่ได้รับการยกย่องอย่างสูงในชุมชนเกย์ ตั้งแต่นั้นมาได้รับการดัดแปลงเป็นละครเพลงบรอดเวย์ที่ได้รับรางวัลโทนีซึ่งได้รับคำวิจารณ์ชื่นชม

## อ้างอิง

## แหล่งข้อมูลอื่น

* 
* 
* 

หมวดหมู่:อันเดด
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่มีฉากในลอสแอนเจลิส
หมวดหมู่:ภาพยนตร์ที่มีฉากในคฤหาสน์ชนบท
หมวดหมู่:ภาพยนตร์ที่กำกับโดย โรเบิร์ต เซเมกคิส
หมวดหมู่:ภาพยนตร์เกี่ยวกับความตาย
หมวดหมู่:ภาพยนตร์อเมริกันเกี่ยวกับการแก้แค้น
หมวดหมู่:ภาพยนตร์จินตนิมิตอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์อเมริกันในคริสต์ทศวรรษ 1990
หมวดหมู่:แม่แบบวันที่ฉายภาพยนตร์ที่มีวันฉาย 1 วัน
หมวดหมู่:ภาพยนตร์ที่ออกฉายในปี พ.ศ. 2535
การลอบสังหารเจมส์ เอ. การ์ฟีลด์

เมื่อวันที่ 2 กรกฎาคม ค.ศ. 1881 เจมส์ เอ. การ์ฟีลด์ ประธานาธิบดีคนที่ 20 ของสหรัฐ ถูกยิงที่สถานีรถไฟบัลติมอร์และโพตอแมค ในกรุงวอชิงตัน ดี.ซี. หลังจากดำรงตำแหน่งได้ไม่ถึงสี่เดือน เขาถูกชาลส์ เจ. กีโต ยิงสองนัดจากทางด้านหลัง การ์ฟีลด์เสียชีวิตจากการติดเชื้อที่เอลเบรอน รัฐนิวเจอร์ซีย์ เมื่อวันที่ 19 กันยายน ค.ศ. 1881 เขาเป็นประธานาธิบดีสหรัฐคนที่สองที่ถูกลอบสังหาร ต่อจากเอบราแฮม ลิงคอล์นในปี ค.ศ. 1865 

กีโตแจกสำเนาสุนทรพจน์ที่เขาเขียนขึ้น เพื่อช่วยการ์ฟีลด์หาเสียงในการเลือกตั้งประธานาธิบดีสหรัฐปี ค.ศ. 1880 กีโตเชื่อว่าการช่วยหาเสียงของเขามีความสำคัญต่อชัยชนะของการ์ฟีลด์ และคิดว่าการ์ฟีลด์ติดหนี้บุญคุณเขาในเรื่องตำแหน่งทางการทูตในยุโรปจากความช่วยเหลือของเขา หลังจากความพยายามมาหลายเดือนในการเรียกร้องผลตอบแทนจากรัฐบาลการ์ฟีลด์แต่ไม่ประสบผลสำเร็จ เขาก็ซื้อปืนพกและเริ่มสะกดรอยตามการ์ฟิลด์ด้วยเป้าหมายที่จะลอบสังหารเขา 

กระสุนนัดหนึ่งเฉียดตัวการ์ฟีลด์ ส่วนกระสุนอีกนัดหนึ่งเข้าที่หลังของเขา การ์ฟีลด์ถูกนำตัวกลับทำเนียบขาว ซึ่งเขาได้รับการรักษานานกว่า 2 เดือน 

อาการของเขาแปรปรวน แต่โดยทั่วไปย่ำแย่ลงเมื่อเวลาผ่านไป เนื่องจากเริ่มมีภาวะติดเชื้อในกระแสเลือดและการติดเชื้ออื่น ๆ

แพทย์พยายามอย่างไร้ผลที่จะหากระสุนที่ยังค้างอยู่ในร่างกาย ด้วยการทำเช่นนั้น พวกเขาอาจทำให้บาดแผลเดิมรุนแรงขึ้นและก่อให้เกิดแผลติดเชื้อใหม่ ทำให้โอกาสรอดชีวิตของเขาลดลง ต่อมา การ์ฟีลด์ถูกนำส่งโดยรถไฟไปยังคฤหาสน์ของเขาในรัฐนิวเจอร์ซีย์ ซึ่งเขาเสียชีวิตเวลา 22:30 น. ในวันที่ 19 กันยายน และตำแหน่งของเขาถูกสืบทอดโดยรองประธานาธิบดีเชสเตอร์ เอ. อาเทอร์ การพิจารณาคดีของกีโตได้รับความสนใจอย่างมาก และความพยายามของทีมทนายความในการใช้ข้ออ้างอาการวิกลจริตไม่สำเร็จ กีโตถูกตัดสินประหารชีวิตและถูกประหารโดยการแขวนคอ

## อ้างอิง

หมวดหมู่:ทุรเวชปฏิบัติ
หมวดหมู่:สหรัฐในปี พ.ศ. 2424
สมอ

thumb|สมอเรือ
**สมอ** () เป็นอุปกรณ์ที่ปกติทำจากโลหะ ใช้ยึดเรือไว้กับพื้นก้นน้ำ เพื่อป้องกันไม่ให้เรือลอยเคลื่อนที่ไปตามลมหรือกระแสน้ำ คำว่า anchor ในภาษาอังกฤษมีรากศัพท์มาจากภาษาละตินว่า ** ซึ่งมาจากภาษากรีก  () อีกทีหนึ่ง

สมอมีทั้งแบบชั่วคราวและแบบถาวร สมอถาวรจะใช้สำหรับการทำแท่นจอดเรือ (mooring) และมักไม่ถูกเคลื่อนย้าย ต้องใช้ผู้เชี่ยวชาญเฉพาะทางในการย้ายหรือบำรุงรักษา ส่วนเรือทั่วไปจะบรรทุกสมอชั่วคราวหนึ่งตัวหรือมากกว่า ซึ่งอาจมีรูปแบบและน้ำหนักต่างกัน

สมอทะเล (sea anchor) เป็นอุปกรณ์แบบลากในน้ำ ซึ่งไม่ได้สัมผัสกับก้นทะเล ใช้เพื่อลดการลอยเคลื่อนของเรือเมื่อเทียบกับกระแสน้ำ ส่วนโดร้ก (drogue) เป็นอุปกรณ์ลากที่ใช้เพื่อลดความเร็วหรือช่วยควบคุมทิศทางเรือเมื่อแล่นสวนลมพายุ ในคลื่นที่ซัดมาด้านหลัง หรือเมื่อแล่นข้ามสันทรายในสภาพคลื่นแตกตัว

## อ้างอิง

หมวดหมู่:คำศัพท์การเดินเรือ
สถานีขนส่งซ้วยเตียน

**สถานีขนส่งซ้วยเตียน** () เป็นสถานีรถไฟฟ้าปลายทางของรถไฟฟ้านครโฮจิมินห์ สาย 1 และจะเป็นสถานีเชื่อมต่อสำหรับรถไฟฟ้าสาย 1 ของรถไฟฟ้าบิ่ญเซืองและรถไฟฟ้าด่งนายในอนาคต ตั้งอยู่ที่สถานีขนส่งผู้โดยสารสายตะวันออกแห่งใหม่ในแขวงดงฮหว่า นครโฮจิมินห์ สถานีนี้เปิดให้บริการเมื่อวันที่ 22 ธันวาคม ค.ศ. 2024

## แผนผังสถานี

## สถานที่สำคัญใกล้เคียง
* สถานีขนส่งผู้โดยสารสายตะวันออกแห่งใหม่
* คริสตจักรกาวท้าย

## อ้างอิง

## แหล่งข้อมูลอื่น
* 

สถานีขนส่งซ้วยเตียน
สถานีขนส่งซ้วยเตียน
ศูนย์ซ่อมบำรุงล็องบิ่ญ

**ศูนย์ซ่อมบำรุงล็องบิ่ญ** () เป็นศูนย์ซ่อมบำรุงที่ตั้งอยู่ที่แขวงล็องบิ่ญ นครโฮจิมินห์ ประเทศเวียดนาม มีเนื้อที่ประมาณ 20.9 เฮกตาร์ (49 เอเคอร์) ทำหน้าที่เป็นศูนย์ควบคุมและลานซ่อมบำรุงรถไฟฟ้านครโฮจิมินห์ สาย 1

## ดูเพิ่ม
* รถไฟฟ้านครโฮจิมินห์ สาย 1
* สถานีเบ๊นถั่ญ
* สถานีขนส่งซ้วยเตียน

## อ้างอิง

หมวดหมู่:สถานีรถไฟฟ้านครโฮจิมินห์
หมวดหมู่:การขนส่งในนครโฮจิมินห์
พิพิธภัณฑสถานแห่งชาติ พระนครคีรี

**พิพิธภัณฑสถานแห่งชาติ พระนครคีรี** เป็นพิพิธภัณฑ์ที่ตั้งอยู่ภายในอุทยานประวัติศาสตร์พระนครคีรี ถนนคีรีรัฐยา ตำบลคลองกระแชง อำเภอเมืองเพชรบุรี จังหวัดเพชรบุรี

## ประวัติ
พระนครคีรีหรือเขาวังเดิมเป็นพระราชวังในพระบาทสมเด็จพระจอมเกล้าเจ้าอยู่หัว (รัชกาลที่ 4) ตั้งอยู่บนยอดเขา 3 ยอดติดต่อกัน ยอดที่สูงที่สุดมีความสูง 95 เมตร เดิมเรียกว่า "เขาสมน" พระบาทสมเด็จพระจอมเกล้าเจ้าอยู่หัวพระราชทานนามใหม่ว่า "เขามหาสวรรค์" ภายหลังเปลี่ยนเป็น "เขามไหสวรรย์" โปรดให้สร้างพระราชวังบนเขามไหสวรรย์เมื่อ พ.ศ. 2402 โดยแม่กองในการก่อสร้างคือเจ้าพระยาศรีสุริยวงศ์ (ช่วง  บุนนาค) ซึ่งภายหลังได้เลื่อนบรรดาศักดิ์เป็นสมเด็จเจ้าพระยาบรมมหาศรีสุริยวงศ์ เมื่อสร้างเสร็จพระบาทสมเด็จพระจอมเกล้าเจ้าอยู่หัวพระราชทานนามว่า "พระนครคีรี" พระองค์เสด็จมาประทับที่พระนครคีรีหลายครั้ง ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้ปรับปรุงพระนครคีรีเพื่อใช้สำหรับเป็นที่รับรองพระราชอาคันตุกะจากประเทศเยอรมนี

หลังรัชสมัยพระบาทสมเด็จพระจุลจอมเกล้าเจ้าอยู่หัวก็ไม่มีพระมหากษัตริย์เสด็จมาประทับที่พระนครคีรีอีก จนมาถึงรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) ทรงมีพระราชดำริให้บูรณะปฏิสังขรณ์พระนครคีรี กรมศิลปากรจึงประกาศขึ้นทะเบียนพระนครคีรีเป็นโบราณสถานสำคัญของชาติ ดำเนินการบูรณะหมู่พระที่นั่งต่าง ๆ และประกาศจัดตั้งเป็นพิพิธภัณฑสถานแห่งชาติ พระนครคีรีเมื่อวันที่ 27 สิงหาคม พ.ศ. 2522 โดยนำเครื่องราชูปโภคที่ได้รับมอบคืนจากสำนักพระราชวังและกระทรวงมหาดไทยมาขึ้นทะเบียนโบราณวัตถุและจัดแสดงภายในพระที่นั่งเพชรภูมิไพโรจน์และพระที่นั่งปราโมทย์มไหสวรรย์

## ส่วนจัดแสดง
พิพิธภัณฑสถานแห่งชาติ พระนครคีรีมีส่วนจัดแสดงหลักภายในพระที่นั่งเพชรภูมิไพโรจน์และพระที่นั่งปราโมทย์มไหสวรรย์ โดยจำลองลักษณะการใช้งานของห้องต่าง ๆ ตามที่มีการใช้งานในรัชสมัยพระบาทสมเด็จพระจุลจอมเกล้าเจ้าอยู่หัว ส่วนจัดแสดงมีดังต่อไปนี้:

* ทิมดาบองครักษ์: จัดแสดงนิทรรศการพระนครคีรี อดีตสู่ปัจจุบัน และแผนผังพระนครคีรี เพื่อนำเสนอข้อมูลเบื้องต้นให้แก่ผู้เข้าชม

* พระที่นั่งเพชรภูมิไพโรจน์    
** ท้องพระโรงเดิมด้านหน้า: จัดแสดงเป็นห้องเสวยและห้องพระสุธารสชา
** ท้องพระโรงเดิมด้านหลัง: จัดแสดงเป็นห้องบรรทมพระราชอาคันตุกะ และห้องพักผ่อนพระอิริยาบท
** มุขด้านทิศตะวันออก: จัดแสดงเป็นห้องทรงพระสำราญ
** มุขด้านทิศตะวันตก: จัดแสดงเป็นห้องสรงและห้องลงพระบังคน

* พระที่นั่งปราโมทย์มไหสวรรย์
** ชั้นบน: จัดแสดงเป็นห้องบรรทมส่วนพระองค์  ห้องแต่งพระองค์ และห้องทรงพระอักษร
** ชั้นล่าง: จัดแสดงเครื่องศาสตราวุธ

## ดูเพิ่ม
* อุทยานประวัติศาสตร์พระนครคีรี

## อ้างอิง

## แหล่งข้อมูลอื่น
* 
* พิพิธภัณฑสถานแห่งชาติ พระนครคีรี ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติพระนครคีรี ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* อุทยานประวัติศาสตร์ และพิพิธภัณฑสถานแห่งชาติ พระนครคีรี ที่เว็บไซต์การท่องเที่ยวแห่งประเทศไทย 

พระนครคีรี
พระนครคีรี, พิพิธภัณฑสถานแห่งชาติ

พระนครคีรี, พิพิธภัณฑสถานแห่งชาติ
หมวดหมู่:สิ่งก่อสร้างในอำเภอเมืองเพชรบุรี
หมวดหมู่:ก่อตั้งในประเทศไทยในปี พ.ศ. 2522
ผู้สำเร็จราชการฝ่ายในพระราชวังบวรสถานมงคล

**ผู้สำเร็จราชการฝ่ายในพระราชวังบวรสถานมงคล** แต่เรียกกันเป็นสามัญว่า **ผู้สำเร็จราชการวังหน้า** เป็นตำแหน่งที่พระมหากษัตริย์สยามทรงสถาปนาขึ้นสำหรับพระบรมวงศานุวงศ์ฝ่ายในที่ทรงอาวุโส และมีหน้าที่ปกครองเจ้านายฝ่ายในของพระราชวังบวรสถานมงคล

## ประวัติ
เมื่อปี พ.ศ. 2429 เมื่อกรมพระราชวังบวรวิไชยชาญทิวงคตแล้วพระบาทสมเด็จพระจุลจอมเกล้าเจ้าอยู่หัวทรงสถาปนาตำแหน่งสยามมกุฎราชกุมารอย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัว ทรงสำเร็จราชการฝ่ายในทั่วไป และโปรดฯ ให้เสด็จขึ้นมาประทับอยู่ที่พระที่นั่งสาโรชรัตนประพาส พระบาทสมเด็จพระจุลจอมเกล้าเจ้าอยู่หัวทรง พระอุสาหะเสด็จขึ้นไปเยี่ยมเนือง ๆ ด้วยพระองค์ทรงเคารพนับถือในพระบาทสมเด็จพระปิ่นเกล้าเจ้าอยู่หัวมาก ทรงอุปการะแก่พระ ราชบุตรพระราชธิดามาทุกพระองค์ ถึงพระราชโอรสและพระราชธิดาในกรมพระราชวังบวรวิไชยชาญซึ่งยังทรงพระเยาว์อยู่โดยมากนั้น ก็ทรงจัดการให้เล่าเรียน แลเปนพระราชธุระทำนุบำรุงต่อมา ที่เปนพระองค์ชายเมื่อทรงพระเจริญ ขึ้นได้มีตำแหน่งรับราชการแทบทุกพระองค์

เมื่อพระองค์เจ้าดวงประภาสิ้นพระชนม์ โปรดฯ ให้พระเจ้าราชวรวงศ์เธอ พระองค์เจ้าสุดาสวรรค์ พระเจ้าลูกเธอในพระบาทสมเด็จพระปิ่นเกล้าเจ้าอยู่หัวรองลงมา ทรงสำเร็จราชการฝ่ายในวังหน้าต่อมา เหมือนอย่างพระองค์เจ้าดวงประภา และโปรดฯ ให้พระองค์เจ้าวงจันทร์ พระเจ้าน้องนางร่วมพระชนนีกับกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชกาลที่ 5

ถึงรัชกาลของพระบาทสมเด็จพระมงกุฎเกล้าเจ้าอยู่หัว เมื่อพระองค์เจ้าสุดาสวรรค์สิ้นพระชนม์ จึงโปรดฯ ให้พระเจ้าราชวรวงศ์เธอ พระองค์เจ้าวงจันทร์ทรงสำเร็จราชการฝ่ายในวังหน้าแทนพระองค์เจ้าสุดาสวรรค์ต่อมาจนกระทั่งพระองค์สิ้นพระชนม์เมื่อปีขาล พ.ศ. 2459 เจ้านายในวังหน้าจึงได้เสด็จไปประทับที่พระบรมมหาราชวัง และมิมีผู้ใดดำรงตำแหน่งผู้สำเร็จราชการวังหน้าอีก

## รายพระนาม

## อ้างอิง

หมวดหมู่:กรมพระราชวังบวรสถานมงคล
พระเจ้าราชวรวงศ์เธอ พระองค์เจ้าสนั่น

**พระเจ้าราชวรวงศ์เธอ พระองค์เจ้าสนั่น** (29 สิงหาคม พ.ศ. 2400 -  3 กุมภาพันธ์ พ.ศ. 2456) เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดาอ่อน

## พระประวัติ
พระเจ้าราชวรวงศ์เธอ พระองค์เจ้าสนั่น ประสูติเมื่อวันที่ 29 สิงหาคม พ.ศ. 2400 เป็นพระราชโอรสพระองค์ที่ 55 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดาอ่อน ในสมัยรัชกาลที่ 5 เมื่อเจริญพระชันษา พระบาทสมเด็จพระจุลจอมเกล้าเจ้าอยู่หัวทรงโปรดฯ ให้เข้ารับราชการในกรมทหารมหาดเล็กหลวง

ในสมัยรัชกาลที่ 6 พระองค์เจ้าสนั่น ประชวรโรคธาตุพิการ สิ้นพระชนม์ในวันที่ 3 กุมภาพันธ์ พ.ศ. 2456 พระชันษา 56 ปี พระราชทานเพลิงพระศพ ณ พระเมรุวัดราชาธิวาส วันที่ 3 มิถุนายน พ.ศ. 2457 เป็นต้นราชสกุลสายสนั่น

## อ้างอิง

หมวดหมู่:พระเจ้าราชวรวงศ์เธอ ชั้น 4‎
หมวดหมู่:พระองค์เจ้าชั้นโท
หมวดหมู่:พระราชโอรสในพระบาทสมเด็จพระปิ่นเกล้าเจ้าอยู่หัว
หมวดหมู่:พระองค์เจ้าชาย
พิพิธภัณฑสถานแห่งชาติ ร้อยเอ็ด

**พิพิธภัณฑสถานแห่งชาติ ร้อยเอ็ด** เป็นพิพิธภัณฑ์ที่ตั้งอยู่บนถนนเพลินจิต ตำบลในเมือง อำเภอเมืองร้อยเอ็ด จังหวัดร้อยเอ็ด จัดแสดงเกี่ยวกับจังหวัดร้อยเอ็ดในด้านภูมิศาสตร์ ทรัพยากรธรณี โบราณคดี ประวัติศาสตร์ บุคคลสำคัญ วิถีชีวิต ประเพณี และศิลปหัตถกรรม

## ประวัติ
การก่อตั้งพิพิธภัณฑสถานแห่งชาติ ร้อยเอ็ดมีที่มาจากความคิดริเริ่มของศาสตราจารย์ก่อ สวัสดิ์พาณิชย์ อดีตรัฐมนตรีว่าการกระทรวงศึกษาธิการ ซึ่งต้องการจัดตั้งพิพิธภัณฑ์เพื่อเก็บรักษาและจัดแสดงเกี่ยวกับศิลปหัตถกรรมอีสาน ในช่วงเวลานั้นกรมศิลปากรมีนโยบายจัดตั้งพิพิธภัณฑสถานแห่งชาติประจำเมือง โดยเฉพาะการจัดตั้งพิพิธภัณฑสถานแห่งใหม่ในจังหวัดที่ยังไม่มีพิพิธภัณฑสถาน จึงได้มีการนำแนวคิดของศาสตราจารย์ก่อแและนโยบายของกรมศิลปากรมาประสานกันและจัดตั้งเป็นพิพิธภัณฑสถานแห่งชาติ ร้อยเอ็ด 

พิพิธภัณฑสถานแห่งชาติ ร้อยเอ็ดเริ่มก่อสร้างเมื่อ พ.ศ. 2536 และได้รับการประกาศเป็นพิพิธภัณฑสถานแห่งชาติตามประกาศกระทรวงศึกษาธิการ เรื่อง การจัดตั้งพิพิธภัณฑสถานแห่งชาติ ร้อยเอ็ด ใน *[[ราชกิจจานุเบกษา]]* เล่มที่ 111 ตอนพิเศษ 43 หน้า 11 วันที่ 5 ตุลาคม พ.ศ. 2537 ลงวันที่ 20 กันยายน พ.ศ. 2537 การก่อสร้างแล้วเสร็จเมื่อ พ.ศ. 2540 ด้วยงบประมาณ 40 ล้านบาท และมีพิธีเปิดอย่างเป็นทางการเมื่อวันที่ 20 มีนาคม พ.ศ. 2541 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธานในพิธีเปิด

## ส่วนจัดแสดง
พิพิธภัณฑสถานแห่งชาติ ร้อยเอ็ดแบ่งส่วนจัดแสดงเป็น 3 ชั้น:

* ชั้นที่ 1 จัดแสดงเกี่ยวกับภูมิศาสตร์และธรณีวิทยาของจังหวัดร้อยเอ็ด แนะนำจังหวัดร้อยเอ็ดและบุคคลสำคัญของจังหวัดร้อยเอ็ด มีส่วนจัดแสดงต่อไปนี้:
** ส่วนจัดแสดงภูมิศาสตร์และทรัพยากรธรณี
** ส่วนจัดแสดงแนะนำจังหวัดร้อยเอ็ด
** ส่วนจัดแสดงบุคคลสำคัญ

* ชั้นที่ 2 จัดแสดงหลักฐานทางประวัติศาสตร์และโบราณคดีของจังหวัดร้อยเอ็ด มีส่วนจัดแสดงต่อไปนี้:
** ส่วนจัดแสดงเรื่องก่อนประวัติศาสตร์
** ส่วนจัดแสดงวัฒนธรรมเขมรในประเทศไทย หรือลพบุรี
** ส่วนจัดแสดงวัฒนธรรมอยุธยาและรัตนโกสินทร์

* ชั้นที่ 3 จัดแสดงเกี่ยวกับวิถีชีวิต ประเพณี และงานศิลปหัตถกรรมของจังหวัดร้อยเอ็ด มีส่วนจัดแสดงต่อไปนี้:
* ส่วนจัดแสดงประเพณีบุญผะเหวด
* ส่วนจัดแสดงบ้านเรือนชาวอีสาน
* ส่วนจัดแสดงเรื่องผ้าและวิถีชีวิต

## อ้างอิง

## แหล่งข้อมูลอื่น
* 
* 
* พิพิธภัณฑสถานแห่งชาติ พระนครคีรี ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติ ร้อยเอ็ด ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑสถานแห่งชาติร้อยเอ็ด ที่เว็บไซต์การท่องเที่ยวแห่งประเทศไทย 

ร้อยเอ็ด
ร้อยเอ็ด, พิพิธภัณฑสถานแห่งชาติ

ร้อยเอ็ด, พิพิธภัณฑสถานแห่งชาติ
หมวดหมู่:สิ่งก่อสร้างในอำเภอเมืองร้อยเอ็ด
หมวดหมู่:ก่อตั้งในประเทศไทยในปี พ.ศ. 2541
พระเจ้าราชวรวงศ์เธอ พระองค์เจ้าโตสินี

**พระเจ้าราชวรวงศ์เธอ พระองค์เจ้าโตสินี** (15 พฤศจิกายน พ.ศ. 2394 -  25 มิถุนายน พ.ศ. 2458) เป็นพระราชโอรสพระองค์ที่ 10 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากลีบ

## พระประวัติ
พระเจ้าราชวรวงศ์เธอ พระองค์เจ้าโตสินี ประสูติเมื่อวันที่ 15 พฤศจิกายน พ.ศ. 2394 เป็นพระราชโอรสพระองค์ที่ 34 ในพระบาทสมเด็จพระปิ่นเกล้าเจ้าอยู่หัวกับเจ้าจอมมารดากลีบ

ในสมัยรัชกาลที่ 6 พระองค์เจ้าโตสินี ประชวรพระโรคปับผาสะพิการ แพทย์ได้ถวายพระโอสถเป็นลำดับมา พระอาการทรงบ้างทรุดบ้าง หมดทางที่จะรักษาให้หายปกติได้ สิ้นพระชนม์วันที่ 25 มิถุนายน พ.ศ. 2458 พระชันษา 65 ปี พระราชทานเพลิงพระศพ ณ พระเมรุวัดเทพศิรินทราวาส วันที่ 12 เมษายน พ.ศ. 2463 ทรงเป็นต้นราชสกุล โตษะณีย

## อ้างอิง

หมวดหมู่:พระเจ้าราชวรวงศ์เธอ ชั้น 4‎
หมวดหมู่:พระองค์เจ้าชั้นโท
หมวดหมู่:พระราชโอรสในพระบาทสมเด็จพระปิ่นเกล้าเจ้าอยู่หัว
หมวดหมู่:พระองค์เจ้าชาย
Takydromus dorsalis

***Takydromus dorsalis*** หรือ **สางห่าซากิชิมะ** เป็นสายพันธุ์ของกิ้งก่าในวงศ์ Lacertidae เป็นสัตว์เฉพาะถิ่นในหมู่เกาะยาเอยามะ (เกาะอิชิงากิ, เกาะอิริโอโมเตะ, เกาะโคฮามะ และคูโรชิมะ) ในประเทศญี่ปุ่นตอนใต้

## รากศัพท์
ชื่อ "Takydromus" หมายถึง "วิ่งเร็ว" มาจากภาษากรีก คำว่า "Dorsalis" ได้รับแรงบันดาลใจมาจากเกล็ดหลังขนาดเล็กที่มีการจัดเรียงแตกต่างกัน ทำให้มีความแตกต่างจากสายพันธุ์อื่น

## กิจกรรม
เป็นสัตว์หากินเวลากลางวัน ตัวเมียจะวางไข่ครั้งละ 1-2 ฟอง

## ภาพ

## อ้างอิง

หมวดหมู่:สกุลสางห่า
หมวดหมู่:สัตว์เลื้อยคลานเฉพาะถิ่นในประเทศญี่ปุ่น
กีฬาว่ายน้ำในซีเกมส์ 2025

**การแข่งขัน[[กีฬาว่ายน้ำ]]ใน[[ซีเกมส์ 2025]]** จะจัดขึ้นที่กรุงเทพมหานคร ประเทศไทย ระหว่างวันที่ 10 ถึง 15 ธันวาคม พ.ศ. 2568

## ประเทศที่เข้าร่วม
11 ชาติสมาชิกที่เข้าร่วมการแข่งขันกีฬาว่ายน้ำในซีเกมส์ 2025

*
*
*
*
*
*
*
*
*
*

## ตารางเหรียญรางวัล

## ผู้ได้รับเหรียญรางวัล

### ประเภทชาย

### ประเภทหญิง

## อ้างอิง

ว่ายน้ำ
2025
ซีเกมส์
แม่เลี้ยง

**แม่เลี้ยง** หรือ**แม่บุญธรรม** คือเพศหญิงที่ไม่ใช่แม่แท้ๆ ที่แต่งงานกับพ่อหรือแม่คนเดิมของบุคคลนั้น ลูกที่เกิดจากความสัมพันธ์ครั้งก่อนของคู่สมรสเรียกว่าลูกเลี้ยง ส่วนแม่เลี้ยงของคู่สมรสเรียกว่าแม่เลี้ยงของสามีหรือภรรยา

หมวดหมู่:ครอบครัวเลี้ยงเดี่ยว
หมวดหมู่:การเลี้ยงดูบุตร
หมวดหมู่:ศัพท์ที่ใช้กับผู้หญิง
หมวดหมู่:ตัวละครจากเรื่องซินเดอเรลล่า
หมวดหมู่:ตัวละครจากนิทานพื้นบ้าน
พาราเมาต์สกายแดนซ์

**พาราเมาต์สกายแดนซ์คอร์ปอเรชัน** (; ดำเนินธุรกิจในชื่อ **พาราเมาต์** (Paramount)) เป็นกลุ่มบริษัทด้านสื่อและความบันเทิงข้ามชาติสัญชาติอเมริกัน มีสำนักงานใหญ่ตั้งอยู่ที่พาราเมาต์พิกเจอส์ ในย่านฮอลลีวูด ลอสแอนเจลิส รัฐแคลิฟอร์เนีย สหรัฐอเมริกา และยังมีสำนักงานสาขาตั้งอยู่ที่สำนักงานใหญ่ของสกายแดนซ์มีเดียเดิมในแซนตามอนิกา รัฐแคลิฟอร์เนีย และสำนักงานใหญ่ของพาราเมาต์โกลบอลเดิมที่วันแอสเตอร์พลาซา ในนครนิวยอร์ก

บริษัทก่อตั้งขึ้นเมื่อวันที่ 7 สิงหาคม ค.ศ. 2025 โดยเดวิด เอลลิสัน ผ่านการควบรวมกิจการของพาราเมาต์โกลบอล เนชันแนลอะมิวส์เมนตส์ และสกายแดนซ์มีเดีย บริษัทซื้อขายในแนสแด็กในชื่อย่อหลักทรัพย์ "PSKY"

ในเดือนธันวาคม พ.ศ. 2568 บริษัทได้เริ่มต้นเสนอการเข้าครอบงำกิจการอย่างไม่เป็นมิตรในวอร์เนอร์บราเธอส์ดิสคัฟเวอรี ซึ่งเป็นกลุ่มบริษัทคู่แข่ง ด้วยมูลค่ากิจการ 108.4 พันล้านดอลลาร์สหรัฐ

## หน่วยงานในบริษัท
พาราเมาต์สกายแดนซ์ประกอบด้วยส่วนธุรกิจหลัก 4 ส่วน ดังนี้
* **พาราเมาต์สกายแดนซ์สตูดิโอส์** ประกอบด้วยสตูดิโอผลิตภาพยนตร์และรายการโทรทัศน์ของบริษัท
* **พาราเมาต์สกายแดนซ์ไดเรกต์-ทู-คอนซูเมอร์** มุ่งเน้นไปที่บริการสื่อผ่านอินเทอร์เน็ตระดับโลก รวมถึงพาราเมาต์+ พลูโตทีวี สกายโชว์ไทม์ (ถือหุ้นร่วมกับคอมแคสต์ ฝ่ายละ 50% ผ่าน กลุ่มสกาย), ซีบีเอสนิวส์ 24/7, ซีบีเอสสปอร์ตส์เอชคิว และยังมีการลงทุนที่ไม่เปิดเผยในฟูโบทีวี ซึ่งบริษัทได้เข้าซื้อกิจการใน ค.ศ. 2020
* **พาราเมาต์สกายแดนซ์ทีวีมีเดีย** ครอบคลุมช่องโทรทัศน์เชิงเส้นทั้งในประเทศและต่างประเทศของบริษัท แผนกนี้ยังดูแลซีอิตนาวสตูดิโอส์ และถือหุ้น 50% ในเซาท์ปาร์กดิจิทัลสตูดิโอส์อีกด้วย
* **พาราเมาต์สปอร์ตส์เอ็นเตอร์เทนเมนต์** มุ่งเน้นไปที่รายการกีฬา รวมถึงเกมและประสบการณ์กีฬาเชิงโต้ตอบ นอกจากนี้ยังดูแลสกายแดนซ์สปอร์ตส์ ซึ่งเป็นกิจการร่วมค้ากับเนชันแนลฟุตบอลลีกอีกด้วย
ธุรกิจอื่น ๆ ที่ปัจจุบันเป็นส่วนหนึ่งของพาราเมาต์สกายแดนซ์ ได้แก่ บริษัทในเครือของเนชันแนลอะมิวส์เมนตส์เดิม เช่น โชว์เคสซีเนมา และธุรกิจของยูซีไอซีเนมาส์ในประเทศบราซิล

## อ้างอิง

หมวดหมู่:บริษัทที่ตั้งอยู่ในลอสแอนเจลิส
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:พาราเมาต์โกลบอล
รายชื่อตอนของพาราเรล พาราไดส์

ซีรีส์*พาราเรล พาราไดส์*ที่เขียนและวาดภาพประกอบโดยริน โอคาโมโตะ เริ่มต้นตีพิมพ์ในนิตยสารมังงะแนว''เซเน็ง'' *[[ยัง แม็กกาซีนรายสัปดาห์]]*ของโคดันชะ เมื่อวันที่ 18 มีนาคม พ.ศ. 2560 ในเดือนกรกฎาคม พ.ศ. 2565 มีการประกาศว่ามังงะเรื่องนี้ใกล้จะถึงจุดไคลแม็กซ์แล้ว โคดันชะได้ทำการรวบรวมตอนต่างๆ ตีพิมพ์เป็นรูปเล่ม(ทังโกบง) โดยเล่มแรกได้รับการตีพิมพ์เมื่อวันที่ 4 สิงหาคม พ.ศ. 2560 ณ วันที่ 5 ธันวาคม พ.ศ. 2568 ได้จำหน่ายหนังสือไปแล้ว 30 เล่ม ได้รับการแปลและตีพิมพ์เป็นภาษาไทยโดยสำนักพิมพ์เฟิร์ส เพจ โปร

## จำนวนเล่ม

## ตอนที่ยังไม่ได้รวบรวมในรูปแบบ"ทังโกบง"
ตอนเหล่านี้ยังไม่ได้รับการรวมรวบตีพิมพ์ในรูปเล่ม (*[[ทังโกบง]]*)

## อ้างอิง
ไอริส (กลุ่มไอดอลญี่ปุ่น)

**ไอริส** (เขียนเป็น **i☆Ris**) เป็นกลุ่มไอดอลหญิงสัญชาติญี่ปุ่น, ก่อตั้งขึ้นในปี พ.ศ. 2555 โดยเอเว็กซ์ ปัจจุบันกลุ่มประกอบด้วยสมาชิกห้าคน ได้แก่ ซากิ ยามาคิตะ, ยู เซริซาวะ, ฮิมิกะ อากาเนยะ, ยูกิ วากาอิ, และ มิยุ คูโบตะ โดยหัวหน้าวงคือซากิ ยามาคิตะ นอกเหนือจากอาชีพนักดนตรีแล้ว สมาชิกทุกคนยังมีอาชีพเป็น นักพากย์อีกด้วย, โดยเป็นที่รู้จักมากที่สุดในวิดีโอเกมและซีรีส์อนิเมะเรื่อง *[[พริพาระ]]* วงนี้ยังเคยร้องเพลงประกอบอนิเมะซีรีส์เรื่อง *[[หลานจอมปราชญ์]], [[Magical Girl Site]], [[Magical Sempai|เทจินะ เซ็มไป]],* และ*[[โซเซ โนะ องเมียวจิ]]*

## ประวัติ

กลุ่มนี้ก่อตั้งขึ้นจากผลการคัดเลือก  ที่จัดขึ้นในปี พ.ศ. 2555 (จากผู้เข้าแข่งขันที่ผ่านการคัดเลือก 6 คน)  เมื่อวันที่ 7 พฤศจิกายน พ.ศ. 2555 กลุ่มได้เปิดตัวด้วยซิงเกิลแรกชื่อ "Color" (ในสังกัดเอเว็กซ์)  ซิงเกิลที่สามของพวกเธอ "Rainbow" ออกจำหน่ายเมื่อวันที่ 21 สิงหาคม พ.ศ. 2556

เมื่อวันที่ 21 มกราคม พ.ศ. 2564 มีการประกาศว่า อาซึกิ ชิบูยะ จะจบการศึกษาจากกลุ่มในวันที่ 31 มีนาคม

เมื่อวันที่ 7 พฤศจิกายน พ.ศ. 2565 ในระหว่างคอนเสิร์ต "Iris 10th Anniversary Live~a Live~" ภาพยนตร์อนิเมะเรื่อง *[[Iris the Movie: Full Energy!!]]* ได้รับการประกาศและฉายรอบปฐมทัศน์ในโรงภาพยนตร์ญี่ปุ่นเมื่อวันที่ 17 พฤษภาคม พ.ศ. 2567

## สมาชิก
### สมาชิกปัจจุบัน
*  - หัวหน้า
* 
* 
* 
* 
### อดีตสมาชิก
* 

## ช่วงเวลา




## ผลงานเพลง

### ซิงเกิล

### อัลบั้ม

### ดีวีดี / แผ่นบลูเรย์

## อ้างอิง

## แหล่งข้อมูลอื่น
* 
* ข้อมูล ที่เว็บไซต์ ออริคอน

หมวดหมู่:ศิลปินสังกัดเอเว็กซ์กรุป
หมวดหมู่:นักร้องเพลงประกอบอนิเมะ
หมวดหมู่:กลุ่มดนตรีที่ก่อตั้งในปี พ.ศ. 2555
หมวดหมู่:กลุ่มไอดอลญี่ปุ่น
หมวดหมู่:เกิร์ลกรุปญี่ปุ่น
พี่ชาย

**พี่ชายหรือน้องชาย** () หมายถึง ผู้ชายหรือเด็กชายที่มีพ่อแม่คนเดียวกันหรือมากกว่าหนึ่งคน เป็นพี่น้องชาย ส่วนพี่น้องหญิงเรียกว่า พี่สาวหรือน้องสาว แม้ว่าโดยทั่วไปคำนี้จะหมายถึงความสัมพันธ์ในครอบครัว แต่บางครั้งก็ใช้ในเชิงรักใคร่เพื่อหมายถึงความสัมพันธ์ที่ไม่ใช่ครอบครัวพี่ชายแท้ๆ คือญาติลำดับที่หนึ่ง

## ดูเพิ่ม
* ภราดรภาพ
* พี่น้องทางศาสนา
* พี่สาว
* พี่น้องต่างพ่อต่างแม่

## อ้างอิง

## แหล่งข้อมูลอื่น

* 
* 


หมวดหมู่:ความเป็นญาติและการสืบเชื้อสาย
หมวดหมู่:พี่น้อง
หมวดหมู่:ศัพท์ที่ใช้กับผู้ชาย
กีฬาวอลเลย์บอลในซีเกมส์ 2025

การแข่งขัน**กีฬาวอลเลย์บอลใน[[ซีเกมส์ 2025]]** มีกำหนดจัดขึ้นที่กรุงเทพมหานคร และจังหวัดชลบุรี ประเทศไทย ระหว่างวันที่ 10–19 ธันวาคม พ.ศ. 2568 การแข่งขันในครั้งนี้ประกอบด้วยการแข่งขันทั้งหมด 4 รายการ ได้แก่ วอลเลย์บอลในร่ม จัดขึ้นที่อินดอร์ สเตเดียม หัวหมาก กรุงเทพมหานคร และวอลเลย์บอลชายหาด จัดขึ้นที่หาดจอมเทียน จังหวัดชลบุรี

## ประเทศที่เข้าร่วม
} ||  ||  ||  || 
|-
| style="text-align:left;" | ||  ||  ||  || 
|-
| style="text-align:left;" | ||  ||  ||  || 
|-
| style="text-align:left;" | ||  ||  ||  || 
|-
| style="text-align:left;" | ||  ||  ||  || 
|- 
| style="text-align:left;" | ||  ||  ||  || 
|-
| style="text-align:left;" | ||  ||  ||  || 
|-
| style="text-align:left;" | ||  ||  ||  || 
|-
!รวม: 8 ประเทศ !! 7 !! 7 !! 7 !! 6
|}

## วอลเลย์บอลในร่ม
### ทีมชาย

การแข่งขันครั้งนี้มีประเทศเข้าร่วม 7 ประเทศ แบ่งออกเป็น 2 กลุ่ม กลุ่มละ 3 ทีม และกลุ่มละ 4 ทีม แข่งขันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง

### ทีมหญิง

การแข่งขันครั้งนี้มีประเทศเข้าร่วม 7 ประเทศ แบ่งออกเป็น 2 กลุ่ม กลุ่มละ 3 ทีม และกลุ่มละ 4 ทีม แข่งขันแบบพบกันหมด สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง

## วอลเลย์บอลชายหาด
### ทีมชาย
การแข่งขันครั้งนี้มีประเทศเข้าร่วม 7 ประเทศ แบ่งออกเป็น 2 กลุ่ม แข่งขันแบบพบกันหมด แต่ละประเทศมีผู้เล่น 2 คู่ แข่งกันในรูปแบบ 3 เซต สองอันดับแรกของแต่ละกลุ่มจะเล่นในรอบรองชนะเลิศ ผู้ชนะในรอบรองชนะเลิศจะได้แข่งเพื่อชิงเหรียญทอง และผู้แพ้จะได้แข่งเพื่อชิงเหรียญทองแดง

### ทีมหญิง
การแข่งขันครั้งนี้มีประเทศเข้าร่วม 6 ประเทศ โดยใช้ระบบการแข่งขันแบบพบกันหมด แต่ละประเทศมีผู้เล่น 2 คู่ แข่งขันกันในรูปแบบ 3 เซต ทีมที่ได้อันดับ 1 และ 2 จะได้แข่งเพื่อชิงเหรียญทอง ส่วนทีมที่ได้อันดับ 3 และ 4 จะได้แข่งเพื่อชิงเหรียญทองแดง

## ผู้ได้รับเหรียญรางวัล

## อ้างอิง

2025
วอลเลย์บอล
ซีเกมส์
หมวดหมู่:การแข่งขันวอลเลย์บอลนานาชาติที่ประเทศไทยเป็นเจ้าภาพ
กีฬาวอลเลย์บอลในซีเกมส์ 2025 – ทีมชาย

การแข่งขัน**วอลเลย์บอลชาย**ในซีเกมส์ 2025 จะจัดขึ้นที่อินดอร์ สเตเดียม หัวหมาก ในกรุงเทพมหานคร ระหว่างวันที่ 13 ถึง 19 ธันวาคม พ.ศ. 2568

## การจับสลาก
การจับสลากการแข่งขันวอลเลย์บอลชายจัดขึ้นในวันที่ 19 ตุลาคม ค.ศ. 2025 ที่กรุงเทพมหานคร ประเทศไทย

** *

## ประเทศที่เข้าร่วม

* 
* 
* 
* 
* 
* 
* 

## รอบแรก
### กลุ่มเอ







### กลุ่มบี







## รอบสุดท้าย
### รอบจัดอันดับ 5–7

#### รอบจัดอันดับ 5–7




#### รอบชิงอันดับที่ 5




### รอบ 4 ทีมสุดท้าย

#### รอบรองชนะเลิศ




#### รอบชิงเหรียญทองแดง




#### รอบชิงเหรียญทอง




## อันดับการแข่งขัน

## ดูเพิ่ม
* กีฬาวอลเลย์บอลในซีเกมส์ 2025 – ทีมหญิง

## อ้างอิง

หมวดหมู่:กีฬาในซีเกมส์ 2025
ซีเกมส์
แดตส์วาย (ยูโกอะเวย์)

**แดตส์ วาย (ยู โก อะเวย์)** () เป็นเพลงแนวพาวเวอร์บัลลาดของไมเคิลเลินส์ทูร็อก วงดนตรีแนวซอฟต์ร็อกจากประเทศเดนมาร์ก ซิงเกิลนี้วางจำหน่ายเมื่อวันที่ 28 สิงหาคม ค.ศ. 1995 ในฐานะซิงเกิลที่สองจากอัลบั้ม "เพลย์ด ออน เพพเพอร์" สตูดิโออัลบั้มเต็มชุดที่ 3 ของวงไมเคิลเลินส์ทูร็อก เพลงนี้กลายเป็นหนึ่งในเพลงฮิตที่โด่งดังไปทั่วโลกของวง

## เบื้องหลัง
เพลงแดตส์ วาย (ยู โก อะเวย์) ถูกปล่อยออกมาหลังจากความสำเร็จของซัมเดย์ ซิงเกิลแรกในอัลบั้ม ท่อนเรียบเรียงเครื่องสายของเพลงนี้ถูกนำมาใส่ในฉบับรีมาสเตอร์ของอัลบั้มปี ค.ศ. 2014

## ดูเพิ่ม
* ยาชา ริคเทอร์

## อ้างอิง

หมวดหมู่:เพลงในปี พ.ศ. 2538
หมวดหมู่:ซิงเกิลในปี พ.ศ. 2538
หมวดหมู่:ซิงเกิลอันดับ 1 ในประเทศเดนมาร์ก
หมวดหมู่:เพลงของไมเคิลเลินส์ทูร็อก
มูลนิธิประชาธิปก - รำไพพรรณี

**มูลนิธิประชาธิปก - รำไพพรรณี** เป็นมูลนิธิที่สมเด็จพระนางเจ้ารำไพพรรณี พระบรมราชินีในรัชกาลที 7 ทรงพระกรุณาโปรดเกล้าฯ ให้จัดตั้งขึ้นโดยยกระดับจากกองทุนประชาธิปก เพื่อสนับสนุนการดำเนินงานของโรงพยาบาลพระปกเกล้า วิทยาลัยพยาบาลพระปกเกล้า จันทบุรี และมหาวิทยาลัยราชภัฏรำไพพรรณี รวมถึงมอบทุนการศึกษาให้กับสถาบันการศึกษาทั้ง 2 แห่งข้างต้น ต่อมาได้ขยายออกมามอบทุนการศึกษาให้กับนักศึกษาสถาบันการพยาบาลศรีสวรินทิรา สภากาชาดไทย รวมถึงสมทบทุนองค์กรการกุศลอื่นที่มีวัตถุประสงค์ในทำนองเดียวกัน มีสำนักงานใหญ่ตั้งอยู่ที่อาคารประชาธิปก-รำไพพรรณี สถาบันเอเชียศึกษา จุฬาลงกรณ์มหาวิทยาลัย

## ประวัติ
เมื่อปี พ.ศ. 2496 ในขณะที่สมเด็จพระนางเจ้ารำไพพรรณี พระบรมราชินีในรัชกาลที่ 7 ประทับอยู่ที่วังสวนบ้านแก้ว จังหวัดจันทบุรี พระองค์ทรงประสบอุบัติเหตุมีดบาดพระดัชนี (นิ้วมือ) จึงเสด็จพระราชดำเนินไปยังโรงพยาบาลประจำจังหวัดจันทบุรี แต่ทรงพบว่าโรงพยาบาลดังกล่าวขาดแคลนทั้งสถานที่และอุปกรณ์เป็นจำนวนมาก จึงทรงพระกรุณาโปรดเกล้าฯ ให้สร้างตึกผ่าตัดพระราชทานให้แก่โรงพยาบาลแห่งนี้ โดยพระราชทานเงินส่วนพระองค์เป็นทุนส่วนใหญ่ในการจัดสร้าง พร้อมทั้งทรงพระกรุณาโปรดเกล้าฯ ให้จัดการแสดงละครขึ้นที่จังหวัดพระนคร จำนวน 2 รอบ เพื่อหารายได้สมทบทุนจัดสร้างเพิ่มเติม อาคารสร้างเสร็จเมื่อ พ.ศ. 2499 พระราชทานนามว่า "ตึกประชาธิปก" ตามพระบรมนามาภิไธยของพระบาทสมเด็จพระปกเกล้าเจ้าอยู่หัว (รัชกาลที่ 7) พระบรมราชสวามี ส่วนเงินจำนวนที่เหลือจากการแสดงละครนั้นพระองค์ทรงพระกรุณาโปรดเกล้าฯ ให้จัดตั้งเป็น **กองทุนประชาธิปก** ต่อมารัฐบาลในขณะนั้นได้ปรับปรุงตึกประชาธิปกและขยายเป็นโรงพยาบาลเต็มรูปแบบพร้อมเปลี่ยนชื่อเป็น โรงพยาบาลพระปกเกล้า พระองค์จึงพระราชทานทุนประชาธิปกให้แก่โรงพยาบาลพระปกเกล้า ต่อมายังพระราชทานเป็นทุนการศึกษาให้แก่นักศึกษาวิทยาลัยพยาบาลพระปกเกล้า จันทบุรี คณะแพทยศาสตร์ สถาบันพระบรมราชชนก ซึ่งตั้งขึ้นในภายหลัง ผ่านการสมทบเข้า "กองทุนประชาธิปกบรมราชานุสรณ์" ต่อมาเมื่อพระองค์พระราชทานที่ดินวังสวนบ้านแก้วให้กรมการฝึกหัดครู กระทรวงศึกษาธิการ จัดสร้างวิทยาลัยครูจันทบุรี (ปัจจุบันคือมหาวิทยาลัยราชภัฏรำไพพรรณี) พระองค์ก็พระราชทานทุนประชาธิปกสนับสนุนให้กับวิทยาลัยครูด้วยอีกแห่งหนึ่ง

เมื่อสมเด็จพระนางเจ้ารำไพพรรณี พระบรมราชินีเริ่มทรงพระประชวร พระองค์ทรงพระราชดำริต้องการให้พระราชกุศลจากการพระราชทานทุนประชาธิปกมีความมั่นคง จึงพระราชทานทรัพย์สินและเงินทุนในทุนประชาธิปกจำนวน 2,715,041.68 บาท เป็นทุนประเดิมจดทะเบียนจัดตั้งมูลนิธิขึ้น พร้อมทั้งทรงดำรงตำแหน่งองค์ประธานกรรมการ และพระราชทานนามว่า **มูลนิธิประชาธิปก** เมื่อวันที่ 31 มีนาคม พ.ศ. 2518 โดยกระทรวงมหาดไทยรับจดทะเบียนจัดตั้งมูลนิธิเมื่อวันที่ 30 ธันวาคม ปีเดียวกัน โดยมีวัตถุประสงค์เช่นเดียวกับทุนประชาธิปกเดิม จากนั้นเมื่อสมเด็จพระนางเจ้ารำไพพรรณีฯ เสด็จสวรรคต คณะกรรมการมูลนิธิเห็นควรให้ผนวกพระนามาภิไธยของสมเด็จพระนางเจ้ารำไพพรรณีฯ เข้าไว้ในชื่อของมูลนิธิเพื่อเฉลิมพระเกียรติพระองค์ด้วย มูลนิธิประชาธิปกจึงเปลี่ยนชื่อเป็น **มูลนิธิประชาธิปก** **- รำไพพรรณี** เมื่อวันที่ 11 พฤศจิกายน พ.ศ. 2528 โดยมีวัตถุประสงค์หลักเช่นเดียวกับมูลนิธิประชาธิปกเดิม

## อ้างอิง

## แหล่งข้อมูลอื่น
* 

หมวดหมู่:ก่อตั้งในประเทศไทยในปี พ.ศ. 2496
หมวดหมู่:องค์การที่ก่อตั้งในปี พ.ศ. 2518
ประชาธิปก - รำไพพรรณี
เขตผู้ว่าราชการเมืองหลวง

**เขตผู้ว่าราชการเมืองหลวง** () เป็นหนึ่งในสี่เขตผู้ว่าราชการของบาห์เรน มีพื้นที่ครอบคลุมมานามาเมืองหลวงของประเทศ เป็นเขตผู้ว่าราชการที่มีประชากรมากที่สุดในประเทศ โดยมีประชากรมากกว่าครึ่งล้านในปี 2020

## อ้างอิง

หมวดหมู่:เขตผู้ว่าราชการของบาห์เรน
อูบมุง

[thumb|อูบมุง[วัดใหม่สุวรรณภูมาราม (ซ้าย)]]
[thumb|อูบมุงด้านหน้า[ธาตุก่องข้าวน้อย]]
**อูบมุง** บ้างสะกด **อุบมุง** เป็นชื่อเรียกพุทธสถาปัตยกรรมรูปแบบหนึ่งในศิลปะล้านช้าง มีลักษณะเป็นอาคารขนาดเล็ก แผนผังรูปสี่เหลี่ยมผืนผ้า ก่ออิฐถือปูน มีบันไดและประตูทางขึ้นอยู่ทางด้านหน้า ภายในประดิษฐานพระพุทธรูปหรือพระบรมสารีริกธาตุในลักษณะที่เป็นหอพระ มีเนื้อที่เพียงเล็กน้อยสำหรับเป็นที่บำเพ็ญศีลภาวนาของพระภิกษุ 

แนวคิดเรื่องอูบมุงนี้ คือแนวคิดเรื่องพระคันธกุฎีอันเป็นสถานที่ประทับของพระพุทธองค์ในสมัยพุทธกาล ใน *[[ตำนานอุรังคธาตุ]]* ระบุว่า เป็นเสมือนการจำลองพระคันธกุฎี ซึ่งเป็นที่ประทับของสมเด็จพระสัมมาสัมพุทธเจ้า เหมือนเมื่อครั้งที่ยังทรงมีพระชนม์ชีพอยู่ โดยมีความหมายเชิงสัญลักษณ์แทนพระพุทธองค์ โดยพระธาตุพนมในยุคแรก ๆ ก็สร้างเป็นลักษณะอูบมุง 

อูบมุงมักปรากฏในวัดเก่าแก่ของลาวทั้งในเวียงจันทน์และหลวงพระบาง เช่น วัดอินแปง วัดเชียงม่วน และวัดใหม่สุวรรณภูมาราม เป็นต้น

หากจะเปรียบเทียบกับพุทธสถาปัตยกรรมภาคกลางของไทย จะเรียกว่า วิหารแกลบ

## อ้างอิง

หมวดหมู่:สถาปัตยกรรมไทย
หมวดหมู่:สถาปัตยกรรมลาว
หมวดหมู่:องค์ประกอบของพุทธศาสนสถาน
ไดอะล็อก (กลุ่มไอดอลญี่ปุ่น)

**ไดอะล็อก** (เขียนเป็น **DIALOGUE+**) เป็นวงไอดอลญี่ปุ่นที่เซ็นสัญญากับ โพนีแคนยอน กลุ่มนี้ประกอบด้วยนักพากย์สาว 8 คน เปิดตัวในปี พ.ศ. 2562 ด้วยการเปิดตัวซิงเกิลแรก "Hajimete no Kakumei",ซึ่งเพลงไตเติ้ลถูกใช้เป็นเพลงเปิดของซีรีส์อนิเมะทางโทรทัศน์เรื่อง *[[เจ็ดเทพ ม.ปลาย กับการใช้ชีวิตสบายๆ ในต่างโลก!]]* โดยเพลงของพวกเธอยังถูกใช้ใน *[[เกมพลิกโฉมนายกระจอก]]* และ *[[โกนหนวดไปทำงานแล้วกลับบ้านมาพบเธอ]]* อีกด้วย

## ประวัติ
ไดอะล็อก เริ่มกิจกรรมในปี พ.ศ. 2562 ประกอบด้วยสมาชิกแปดคน ได้แก่ ยูรินะ อูจิยามะ, เนเนะ ฮิเอดะ, เคียวกะ โมริยะ, ยูนะ โองาตะ, อายากะ ทากามูระ, ซัตสึกิ มิยาฮาระ, มายุ อีซึกะ, และ มานัตสึ มูรากามิ, ซึ่งทุกคนก็เคยให้เสียงพากย์ในเกมมือถือ *[[คิว!]]*  ซิงเกิลแรกของวง  วางจำหน่ายเมื่อวันที่ 23 ตุลาคม พ.ศ. 2562 เพลงไตเติ้ลซึ่งเขียนและแต่งโดยโทโมยะ ทาบูจิ สมาชิกวง Unison Square Garden  และเรียบเรียงโดย ฮิเดกาซุ ทานากะ, ถูกใช้เป็นเพลงเปิดของซีรีส์อนิเมะโทรทัศน์เรื่อง *[[เจ็ดเทพ ม.ปลาย กับการใช้ชีวิตสบายๆ ในต่างโลก!]]* จากนั้นพวกเธอจึงปล่อยมินิอัลบั้ม *Dreamy-Logue* ในวันที่ 8 เมษายน พ.ศ. 2563 พวกเธอออกซิงเกิล 2 ซิงเกิลเมื่อวันที่ 3 กุมภาพันธ์ พ.ศ. 2564 ได้แก่  และ , ซึ่งเพลงไตเติ้ลของทั้งสองเพลงนี้ใช้เป็นเพลงเปิดและเพลงปิดของซีรีส์อนิเมะ *[[เกมพลิกโฉมนายกระจอก]]* ตามลำดับ พวกเธอยังร้องเพลงเปิดของซีรีส์อนิเมะเรื่อง *[[โกนหนวดไปทำงานแล้วกลับบ้านมาพบเธอ]]* และ *[[เอาแล้วไง ยัยแฟนเก่าดันเป็นลูกสาวแม่ใหม่]]*  และพวกเธอยังร้องเพลงปิดของซีรีส์อนิเมะเรื่อง *[[บันทึกการเดินทางต่างโลกของท่านอัศวินกระดูก]]* และ *[[รักเรานั้นไว้หลังครองโลก]]* อีกด้วย

อัลบั้มแรกของพวกเธอ *Dialogue+1*, วางจำหน่ายเมื่อวันที่ 1 กันยายน พ.ศ. 2564 อัลบั้มที่สอง *Dialogue+2*,  วางจำหน่ายเมื่อวันที่ 22 กุมภาพันธ์ พ.ศ. 2566 

อัลบั้มสตูดิโอชุดที่สามของพวกเธอในชื่อ *Dialogue+3* วางจำหน่ายเมื่อวันที่ 18 กันยายน พ.ศ. 2567

*
*
*
*
*
*
*
*

## ผลงานเพลง

### อัลบั้มสตูดิโอ

### มินิอัลบั้ม

### ซิงเกิล

## อ้างอิง

## แหล่งข้อมูลอื่น
*เว็บไซต์ทางการ 
*DIALOGUE+ บน ทวิตเตอร์ 
*

หมวดหมู่:ศิลปินสังกัดโพนีแคนยอน
หมวดหมู่:กลุ่มดนตรีที่ก่อตั้งในปี พ.ศ. 2562
หมวดหมู่:กลุ่มดนตรีป็อปสัญชาติญี่ปุ่น
หมวดหมู่:กลุ่มไอดอลญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2562
เอเอฟซีแชมเปียนส์ลีกทู ฤดูกาล 2025–26 รอบแพ้คัดออก

**รอบแพ้คัดออก** ของเอเอฟซีแชมเปียนส์ลีกทู ฤดูกาล 2025–26 มีกำหนดการแข่งขันระหว่างวันที่ 10 กุมภาพันธ์ ถึง 16 พฤษภาคม ค.ศ. 2026 ทั้งหมด 16 ทีมจะเข้าแข่งขันในรอบแพ้คัดออก

## ทีมที่ผ่านเข้ารอบ
 
ทีมต่อไปนี้ผ่านเข้ารอบจากรอบแบ่งกลุ่ม



## รูปแบบ
16 ทีมจะแข่งขันรอบแพ้คัดออกแบบเหย้า-เยือน ยกเว้นรอบชิงชนะเลิศที่จะแข่งขันนัดเดียว จะใช้การต่อเวลาพิเศษและการดวลลูกโทษเพื่อตัดสินผู้ชนะหากจำเป็น (ข้อบังคับ มาตรา 10) ลำดับการแข่งขัน (เหย้า-เยือน) จะถูกกำหนดในการจับฉลาก ยกเว้นรอบชิงชนะเลิศ สถานที่จัดการแข่งขันรอบชิงชนะเลิศได้ถูกกำหนดไว้ล่วงหน้าโดยหมุนเวียนกันไป โดยทีมจากภูมิภาคตะวันตกจะเป็นเจ้าภาพ การจับฉลากรอบแพ้คัดออกจัดขึ้นในวันที่ 30 ธันวาคม ค.ศ. 2025

## กำหนดการแข่งขัน
การแข่งขันรอบก่อนรองชนะเลิศของภูมิภาคตะวันตกถูกเลื่อนออกไป เนื่องจากผลกระทบของสงครามอิหร่าน ค.ศ. 2026

กำหนดการแข่งขันในแต่ละรอบมีดังนี้

## สายการแข่งขัน



## รอบ 16 ทีมสุดท้าย
### สรุปผลการแข่งขัน

นัดแรกจะแข่งขันในวันที่ 10–12 กุมภาพันธ์ และนัดที่สองจะแข่งขันในวันที่ 17–19 กุมภาพันธ์ ค.ศ. 2026



#### ภูมิภาคตะวันตก

*อัลวัศล์ชนะด้วยผลประตูรวม 6–5*
----

*อัลฮุสเซนชนะด้วยผลประตูรวม 4–2*
----

*อันนัศร์ชนะด้วยผลประตูรวม 2–0*
----

*อัลอาห์ลีชนะด้วยผลประตูรวม 3–2*

#### ภูมิภาคตะวันออก

*ราชบุรีชนะด้วยผลประตูรวม 3–1*
----

*แทมพินีสโรเวอส์ชนะด้วยผลประตูรวม 6–1*
----

*แบงค็อก ยูไนเต็ดชนะด้วยผลประตูรวม 4–2*
----

*กัมบะ โอซากะชนะด้วยผลประตูรวม 3–2*

## รอบก่อนรองชนะเลิศ

### สรุปผลการแข่งขัน
การแข่งขันรอบก่อนรองชนะเลิศของภูมิภาคตะวันตกถูกเลื่อนออกไปอย่างไม่มีกำหนด เนื่องจากผลกระทบของสงครามอิหร่าน ค.ศ. 2026

กำหนดการแข่งขันเดิมของนัดที่หนึ่งแข่งขันระหว่างวันที่ 3 และ 5 มีนาคม นัดที่สองระหว่างวันที่ 10 และ 12 มีนาคม ค.ศ. 2026

#### ภูมิภาคตะวันตก

----

#### ภูมิภาคตะวันออก

*กัมบะ โอซากะชนะด้วยผลประตูรวม 3–2*
----

*แบงค็อก ยูไนเต็ดชนะด้วยผลประตูรวม 4–3*

## รอบรองชนะเลิศ
### สรุปผลการแข่งขัน



#### ภูมิภาคตะวันตก

#### ภูมิภาคตะวันออก

## รอบชิงชนะเลิศ


รอบชิงชนะเลิศมีกำหนดจัดขึ้นในวันที่ 16 พฤษภาคม ค.ศ. 2026 โดยเจ้าภาพรอบชิงชนะเลิศถูกกำหนดตามหลักเกณฑ์การหมุนเวียนที่กำหนดไว้ล่วงหน้า โดยทีมจากภูมิภาคตะวันตกจะเป็นเจ้าภาพในรอบชิงชนะเลิศ


## หมายเหตุ

## อ้างอิง

## แหล่งข้อมูลอื่น
* , the-AFC.com

*3
อาวล์ (เอโอแอล)

**อาวล์** () เป็นเว็บไซต์เนื้อหาที่ผู้ใช้มีส่วนสร้างสรรค์อายุสั้นที่สร้างขึ้นโดยเอโอแอลใน ค.ศ. 2010 โดยมีการประชาสัมพันธ์ว่าเป็น "ห้องสมุดที่มีชีวิตชีวา ซึ่งรวบรวมความรู้ ความคิดเห็น และภาพที่เป็นประโยชน์จากผู้เชี่ยวชาญทั่วโลก" มีเนื้อหาอย่างน้อยบางส่วนมาจากผู้ร่วมงานที่ได้รับค่าตอบแทน

 ลิงก์ URL ของเว็บไซต์นำทางไปยังหน้าโฮลดิง Yahoo!

## อ้างอิง
เขตผู้ว่าราชการมุฮัรร็อก

**เขตผู้ว่าราชการมุฮัรร็อก** () เป็นหนึ่งในสี่เขตผู้ว่าราชการของบาห์เรน มีพื้นที่ครอบคลุมเกาะอัลมุฮัรร็อกและเกาะเล็ก ๆ รอบนอก ซึ่งเป็นอดีตเทศบาลอัลมุฮัรร็อกและอัลฮิดด์ที่ปลายทิศใต้ของเกาะ

## อ้างอิง

หมวดหมู่:เขตผู้ว่าราชการของบาห์เรน
เขตผู้ว่าราชการเหนือ

**เขตผู้ว่าราชการเหนือ** () เป็นหนึ่งในสี่เขตผู้ว่าราชการของบาห์เรน มีพื้นที่ครอบคลุมบางส่วนของอดีตเทศบาลอัลมินตะเกาะห์อัลกะร์บียะห์ อัลมินตะเกาะห์อัลวุสตะ อัลมินตะเกาะห์อัลชะมาลียะห์ จิดด์ฮัฟส์ และมะดีนัตฮามัด รวมถึงเกาะ Umm an Nasan ด้วย

## อ้างอิง

หมวดหมู่:เขตผู้ว่าราชการของบาห์เรน
ยุทธการที่ซีดิบุซีด

**ยุทธการที่ซีดิบุซีด** (**ปฏิบัติการลมฤดูใบไม้ผลิ** - *Unternehmen Frühlingswind*/Operation Spring Breeze) เกิดขึ้นในช่วงการทัพตูนิเซีย ตั้งแต่วันที่ 14-17 กุมภาพันธ์ ค.ศ. 1943 ในสงครามโลกครั้งที่สอง การสู้รบครั้งนี้เกิดขึ้นในบริเวณรอบเมืองซีดิบุซีด ซึ่งหน่วยทหารกองทัพบกสหรัฐจำนวนมากถูกกองกำลังทหารเยอรมันและอิตาลีโจมตีอย่างหนัก ส่งผลทำให้กองกำลังฝ่ายอักษะสามารถเข้ายึดเมืองสเบตลา (Sbeitla) ซึ่งเป็นเมืองสำคัญทางยุทธศาสตร์ในภาคกลางของตูนิเซียกลับคืนมาได้

การสู้รบครั้งนี้ได้ถูกวางแผนโดยเยอรมันเพื่อให้เป็นการปฏิบัติการสองส่วนคือการรุกและป้องกันเพื่อโจมตีตำแหน่งของสหรัฐในตูนีเซียทางตะวันตก พลเอก ฮันส์-เยือร์เกิน ฟ็อน อาร์นิม ได้คอยบัญชาการหน่วยรบที่มีประสบการณ์หลายหน่วย รวมทั้งกองพลยานเกราะที่ 10 และกองพลยานเกราะที่ 21 ของกองทัพยานเกราะที่ 5 ซึ่งจะเคลื่อนพลไปทางเหนือและตะวันตกสู่ช่องเขากัสรีน ในขณะที่อีกกลุ่มกองกำลังรบหนึ่งจะเข้าโจมตีซีดิบุซีดจากทางใต้ ฝ่ายที่ได้เผชิญหน้ากับการโจมตีคือ กองทัพน้อยที่ 2 ของสหรัฐ ภายใต้การนำโดยพลตรี ลอยด์ เฟรเดนดอลล์

ไม่กี่วันต่อมา การโจมตีของฝ่ายอักษะทำให้กองทัพน้อยที่ 2 ของสหรัฐต้องตั้งรับในตำแหน่งใหม่ด้านนอกเมืองสเบตลา ทำให้กองกำลังทหารฝ่ายอักษะมีเวลาในการเสริมกำลังแนวหน้าใหม่ทางตะวันตกของสเบตลา ความสำเร็จของการรุกทำให้กองบัญชาการสูงสุดของเยอรมันได้สรุปว่า แม้จะมีอาวุธที่ครบครัน กองกำลังอเมริกันก็ยังคงเป็นเป้าหมา่ยที่โจมตีได้ง่ายสำหรับกองกำลังทหารฝ่ายอักษะที่มีประสบการณ์ แต่ความคิดนี้ก็ได้ถูกทำลายลงอย่างรวดเร็วในการรบครั้งต่อ ๆ ไปในการทัพครั้งนี้

## อ้างอิง

การทัพแอฟกริกาเหนือ
ประเทศไทยในซีเกมส์ 2025

**ประเทศไทย** เป็นเจ้าภาพและเข้าร่วมแข่งขันกีฬาซีเกมส์ ครั้งที่ 33 ค.ศ. 2025 (พ.ศ. 2568) ณ กรุงเทพมหานคร และจังหวัดชลบุรี ประเทศไทย ระหว่างวันที่ 9–20 ธันวาคม พ.ศ. 2568 คณะกรรมการโอลิมปิกแห่งประเทศไทยเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 1,807 คนใน 50 ชนิดกีฬา ซึ่งมีจำนวนมากที่สุดในการแข่งขันครั้งนี้ โดยสมเด็จพระนางเจ้าสุทิดา พัชรสุธาพิมลลักษณ พระบรมราชินี ทรงร่วมการแข่งขันด้วย

## เหรียญรางวัล
### เหรียญรางวัลแบ่งตามชนิดกีฬา

### เหรียญรางวัลแบ่งตามวัน

## ผู้ได้รับเหรียญรางวัล
### เหรียญทอง

| width=78% align=left valign=top |

### เหรียญเงิน

| width=78% align=left valign=top |

### เหรียญทองแดง

| width=78% align=left valign=top |

## แบดมินตัน

## มวยสากล

## นักกีฬา

ต่อไปนี้เป็นรายการจำนวนผู้เข้าแข่งขันตัวแทนประเทศไทยในการแข่งขันกีฬาซีเกมส์ 2025

## อ้างอิง

## แหล่งข้อมูลอื่น
* 

ไทย
รางวัลสันติภาพสหพันธ์ฟุตบอลนานาชาติ

**รางวัลสันติภาพฟีฟ่า – ฟุตบอลเชื่อมโลก** (The FIFA Peace Prize – Football Unites the World) เป็นรางวัลสันติภาพระดับนานาชาติที่มอบโดยสหพันธ์ฟุตบอลนานาชาติ (ฟีฟ่า) องค์กรกำกับดูแลกีฬาฟุตบอลระดับโลก จัดตั้งขึ้นในปี พ.ศ. 2568 รางวัลประจำปีนี้มีจุดประสงค์เพื่อยกย่องบุคคลที่มีการกระทำซึ่งฟีฟ่ามองว่าเป็น “การมีส่วนร่วมต่อสันติภาพและความเป็นหนึ่งเดียวอย่างโดดเด่น” สะท้อนคำขวัญของแคมเปญ “Football Unites the Worl ตามที่ฟีฟ่าระบุ จุดมุ่งหมายของรางวัลคือ “เพื่อเชิดชูบุคคลที่ได้กระทำสิ่งที่พิเศษและเหนือธรรมดาเพื่อสันติภาพ และด้วยการกระทำนั้นได้เชื่อมผู้คนทั่วโลกเข้าหากัน 

รางวัลสันติภาพฟีฟ่าครั้งปฐมฤกษ์มอบเมื่อวันที่ 5 ธันวาคม 2025 ให้แก่โดนัลด์ ทรัมป์ ประธานาธิบดีสหรัฐอเมริกา ในระหว่างการจับสลากฟุตบอลโลก 2026 ที่เคนเนดีเซนเตอร์ กรุงวอชิงตัน ดี.ซี. ฟีฟ่าระบุว่ารางวัลนี้มอบให้เพื่อยกย่องความพยายาม “ที่โดดเด่นและเหนือธรรมดา” ของเขาในการส่งเสริมสันติภาพและความเป็นหนึ่งเดียว โดยอ้างถึงบทบาทของเขาในความพยายามหยุดยิงและการทูตในความขัดแย้งหลายพื้นที่

## อ้างอิง

หมวดหมู่:รางวัลฟีฟ่า
มิสแกรนด์นครนายก

**มิสแกรนด์นครนายก** เป็นการประกวดความงามระดับจังหวัดของไทย ซึ่งคัดเลือกตัวแทนจากจังหวัดนครนายกไปประกวดมิสแกรนด์ไทยแลนด์ ก่อตั้งขึ้นในปี พ.ศ. 2560 โดยเกรียงศักดิ์ สกุลชัย หรือที่รู้จักในชื่อ ต้อย แอ็คเนอร์

ตัวแทนจากจังหวัดนครนายกยังไม่เคยคว้าตำแหน่งมิสแกรนด์ไทยแลนด์ อย่างไรก็ตาม รัญสญา ธนานิธิยา มิสแกรนด์นครนายก 2016 สามารถผ่านเข้ารอบ 10 คนสุดท้ายในการประกวดมิสแกรนด์ไทยแลนด์ของปีดังกล่าว ซึ่งเป็นผลงานดีที่สุดของมิสแกรนด์นครนายก

## อ้างอิง

นครนายก
หมวดหมู่:ก่อตั้งในประเทศไทยในปี พ.ศ. 2560
หมวดหมู่:เหตุการณ์ที่เกิดซ้ำที่ก่อตั้งในปี พ.ศ. 2560
หมวดหมู่:วัฒนธรรมของจังหวัดนครนายก
โทนี แทแรนติโน

**เรย์มอนด์ แอนโทนี แทแรนติโน** (.  ; 4 กรกฎาคม ค.ศ. 1940 – 8 ธันวาคม ค.ศ. 2023) เป็นนักแสดงและผู้ผลิตภาพยนตร์ชาวอเมริกัน เขาเป็นที่รู้จักจากการเป็นพ่อของเควนติน แทแรนติโน ผู้สร้างภาพยนตร์

## ชีวประวัติ
แทแรนติโนเกิดที่นครนิวยอร์กในวันที่ 4 กรกฎาคม ค.ศ. 1940 โดยเป็นบุตรชายของพ่อแม่ชาวอเมริกันเชื้อสายอิตาลี Elizabeth Jean ( Salvaggio) กับดอมินิก เจมส์ แทแรนติโน

แทแรนติโนพบกับคอนนี แมคฮิวจ์ (Connie McHugh) ระหว่างที่เธอเดินทางทริปไปลอสแอนเจลิส ทั้งสองแต่งงานก่อนที่จะมีบุตรคนเดียวชื่อ เควนติน แทแรนติโน (เกิด ค.ศ. 1963) ผู้ภายหลังเป็นผู้ผลิตภาพยนตร์ แทแรนติโนทิ้งครอบครัวก่อนที่ลูกชายจะเกิด เควนตินกล่าวในการให้สัมภาษณ์เมื่อ ค.ศ. 2010 ว่า "ผมไม่เคยรู้จักพ่อของผมเลย นั่นแหละคือประเด็น ผมไม่เคยรู้จักเขา เขาอยากเป็นนักแสดง ตอนนี้เขาเป็นนักแสดงได้ก็เพราะเขามีนามสกุลเดียวกับผม แต่เขาไม่เคยเป็นส่วนหนึ่งในชีวิตของผม ผมไม่รู้จักเขา ผมไม่เคยเจอเขาเลย" ในเดือนตุลาคม ค.ศ. 2015 ทั้งสองคนเกิดความขัดแย้งกัน เมื่อเควนตินถูกวิพากษ์วิจารณ์จากสหภาพตำรวจหลังกล่าวสุนทรพจน์ในการชุมนุมต่อต้านความโหดร้ายของตำรวจในนิวยอร์ก โดยกล่าวว่า "ผมต้องเรียกฆาตกรว่าฆาตกร" แทแรนติโนผู้พ่อตอบว่าเขามีญาติอยู่ในตำรวจ และสิ่งที่ลูกชายของเขาพูดนั้น "ผิดอย่างร้ายแรง"

แทแรนติโนเปิดเผยใน ค.ศ. 2017 ว่า ตอนเขาอายุ 20 ปีใน ค.ศ. 1960 เฮนรี วิลล์สัน นายหน้าด้านความสามารถ เสนอโอกาสทางการแสดงและวิถีชีวิตที่หรูหราให้เขาแลกกับการมีเพศสัมพันธ์ เขาบอกว่าเขาต่อยหน้าวิลสันจนล้มลงกับพื้น หลังจากนั้นวิลล์สันก็บอกว่าแทแรนติโนจะไม่มีวันได้ทำงานในฮอลลีวูดหรือนิวยอร์กในฐานะนักแสดงอีกต่อไป เขาระบุว่าหลังจากนั้นไม่นานเขาก็ถูกไล่ออกจากบทบาทในซีรีส์โทรทัศน์ตะวันตกเรื่อง *[[Dick Powell's Zane Grey Theatre]]* และใช้ชื่อเวทีว่า "Tony Maro" เพื่อจองงานแสดงหลายงานกับ Paramount ในฐานะนักแสดงประกอบ แต่ถูกไล่ออกภายในสองชั่วโมงเมื่อตัวตนที่แท้จริงของเขาถูกเปิดเผย ในช่วงบั้นปลายชีวิต เขาสร้างภาพยนตร์อย่าง *Prism* และ *Underbelly Blues*.

แทแรนติโนเสียชีวิตที่ลอสแอนเจลิสในวันที่ 8 ธันวาคม ค.ศ. 2023 ด้วยอายุ 83 ปี

## อ้างอิง

## แหล่งข้อมูลอื่น
*
การรุกคืบสู่ตูนิส

**การรุกคืบสู่ตูนิส** เป็นส่วนหนึ่งของการทัพตูนิเซีย ซึ่งเกิดขึ้นในช่วงเดือนพฤศจิกายนและเดือนธันวาคม ค.ศ. 1942 ในช่วงสงครามโลกครั้งที่สอง เมื่อการต่อต้านของวิชีฝรั่งเศสต่อการยกพลขึ้นบกจากปฏิบัติการคบเพลิงของฝ่ายสัมพันธมิตรได้สิ้นสุดลงในช่วงกลางเดือนพฤศจิกายน ฝ่ายสัมพันธมิตรได้รุกคืบอย่างรวดเร็วด้วยกองกำลังขนาดกองพลไปทางตะวันออกจากแอลจีเรีย เพื่อเข้ายึดครองเมืองตูนิสและยับยั้งการเสริมกำลังของฝ่ายอักษะในตูนิเซีย แต่ก็พลาดไปอย่างเฉียดฉิว กองกำลังทหารฝ่ายสัมพันธมิตรบางส่วนอยู่ห่างจากตูนิสไม่ถึง 20 ไมล์(32 กิโลเมตร) ในช่วงปลายเดือนพฤศจิกายน แต่ฝ่ายป้องกันได้โต้กลับและผลักดันพวกเขากลับไปเกือบ 20 ไมล์(32 กิโลเมตร) ไปยังตำแหน่งที่มั่นคงในช่วงปลายปี

## อ้างอิง

การทัพแอฟกริกาเหนือ
ฮัยเล-กูบี

**ฮัยเล-กูบี** () เป็นภูเขาไฟรูปโล่ที่ตั้งอยู่ในภูมิภาคอาฟาร์ ประเทศเอธิโอเปีย เป็นภูเขาไฟที่อยู่ทางใต้สุดของเทือกเขาเอร์ตาอาเล ก่อนหน้าเดือนพฤศจิกายน ค.ศ. 2025 ไม่เคยมีบันทึกเกี่ยวกับการปะทุของภูเขาไฟลูกนี้ แต่อาจเป็นเพราะอยู่ในภูมิภาคที่อยู่ห่างไกล อย่างไรก็ตาม การศึกษาใน ค.ศ. 1969 และ 1970 ระบุว่ามีลาวาไหลทางไหล่เขาตอนใต้ของภูเขาไฟซึ่งไหลล้นผ่านชั้นหินที่ก่อตัวขึ้นเมื่อประมาณ 8,200 ปีก่อนปัจจุบัน แสดงให้เห็นว่าภูเขาไฟต้องปะทุขึ้นในช่วงเวลา 8,250 ปีที่ผ่านมาก่อน ค.ศ. 2025

## การปะทุใน ค.ศ. 2025
เมื่อวันที่ 23 พฤศจิกายน ค.ศ. 2025 ศูนย์ให้คำแนะนำเกี่ยวกับเถ้าภูเขาไฟตูลูสได้ออกประกาศเตือนว่ามีการปะทุของภูเขาไฟอย่างรุนแรง และตรวจพบกลุ่มเถ้าภูเขาไฟในภาพถ่ายดาวเทียม มีรายงานว่าการปะทุครั้งแรกเกิดขึ้นเวลา 08:30 UTC โดยกลุ่มเถ้าภูเขาไฟลอยสูงขึ้นไปถึง  (ระดับความสูงในการบิน 450) ต่อมากลุ่มเถ้าภูเขาไฟได้ลอยข้ามคาบสมุทรอาหรับ รวมถึงเยเมนและโอมาน และเข้าสู่ปากีสถาน อินเดียเหนือ ทำให้เที่ยวบินหยุดชะงัก การปะทุครั้งนี้น่าจะเป็นการปะทุแบบซับพลิเนียน โดยมีกลุ่มควันจากการปะทุที่ลอยตัวให้เห็นในภาพถ่ายของเหตุการณ์ ระยะการปะทุที่รุนแรงได้หยุดลงเมื่อเวลา 20:00 UTC  กิจกรรมภูเขาไฟสงบลงในวันที่ 25 พฤศจิกายน คณะสำรวจภาคสนามที่อยู่ในพื้นที่รายงานการสังเกตการณ์ภูเขาไฟและเถ้าถ่านที่พุ่งออกมาในวันที่ 25 พฤศจิกายน ซึ่งบ่งชี้ว่าการปะทุเกิดจากการระเบิดของไอน้ำ กลุ่มควันเถ้าถ่านสูงถึง  และลอยไปทางทิศตะวันออกเฉียงเหนือ พัดผ่านเยเมนและโอมาน และในที่สุดก็ไปถึงทางตอนเหนือของอินเดียและบางส่วนของจีน

หลังการปะทุ มีความกังวลเกี่ยวกับผลกระทบต่อคุณภาพอากาศในบางพื้นที่ และผลกระทบต่อการเดินทางทางอากาศจากกลุ่มควันเถ้าถ่านที่ลอยไป อย่างไรก็ตาม ไม่มีรายงานผลกระทบที่สำคัญใด ๆ ที่อยู่นอกเหนือตำแหน่งปะทุ

ในบทความวิจัยที่ตีพิมพ์หลังจากการปะทุไม่นาน ผู้เขียนจากมหาวิทยาลัยอาดดิสอาบาบา (เอธิโอเปีย) มหาวิทยาลัยปิซา (อิตาลี) และมหาวิทยาลัยเซาแทมป์ตัน (อังกฤษ) และคณะผู้ร่วมงาน รายงานว่าพวกเขาตรวจพบการแทรกดัน/การเกิดพนังของแมกมาใต้ดินใต้ภูเขาไฟเอร์ตาอาเลในช่วงเดือนกรกฎาคมถึงสิงหาคม ค.ศ. 2025 การแทรกดันเริ่มตั้งแต่วันที่ 10-16 กรกฎาคม แล้วตามมาด้วยการปะทุครั้งใหญ่ของเอร์ตาอาเลในวันที่ 15 กรกฎาคม ค.ศ. 2025 ซึ่งมีการระเบิด การยุบตัวของปล่องภูเขาไฟ และการไหลของลาวา ภาพถ่ายดาวเทียมและการสร้างแบบจำลองแสดงให้เห็นว่าการเกิดพนังแพร่กระจายไปทางทิศใต้ภายใต้ภูเขาฮัยเล-กูบีในช่วงเดือนกรกฎาคมและสิงหาคม ค.ศ. 2025

## อ้างอิง

## แหล่งข้อมูลอื่น

* Hayli Gubbi, Toulouse VAAC reports

หมวดหมู่:ภูเขาในประเทศเอธิโอเปีย
หมวดหมู่:ภูเขาไฟรูปโล่
หมวดหมู่:ภูเขาไฟมีพลัง
สาธุ (แก้ความกำกวม)

**สาธุ** อาจหมายถึง
* สาธุ นักพรต นักบวชภิกขาจาร 
* สาธุ (ละครโทรทัศน์)
* สาธุ ในความหมายภาษาไทย หมายถึง การไหว้ หรือการอนุโมทนา